Toshkentda 3 xonali uy olib berishni va’da qilgan firibgarlar qo‘lga olindi

25-aprel kuni Sergeli tuman IIBga tushgan hujjatlarga ko‘ra, 2018-yil oktabr oyida “Bama Biznes” korxonasi rahbari X.E. va Qashqadaryo viloyati, Kitob tumanida yashovchi J.X. Yashnobod tumanida yashovchi L.H. ismli ayolga MChJ tomonidan qurilayotgan yangi uylardan uch xonalisini olib berishini va’da qiladi. Bu haqda IIV xabar bermoqda.

Ular aldov yo‘li bilan ayoldan Sergeli dahasi hududida 12 000 AQSh dollarini olgan va shu kunga qadar va’dasini bajarmay, pullarni o‘z ehtiyojlari yo‘lida ishlatib yuborgan.
Holat yuzasidan jinoyat ishi qo‘zg‘atilib, X.E. va J.X. ushlangan. Tergov harakatlari olib borilmoqda.